大逃殺遊戲會將多個（通常係閒閒地幾十個）玩家擺喺一幅地圖上面，要佢哋分別噉蒐集物資同武器，幅地圖可以企到嘅地方會慢慢噉縮細（唔小心跌出企到地帶嘅玩家通常會係噉受傷或者直接被淘汰）而生存到最後嗰個或者嗰隊玩家就贏－於是玩家就要落力搵物資同武器，一路確保自己身處企到地帶入面、一路殺敵，以打贏為目標。